„Cruciada” coaliției de guvernare împotriva bugetarilor. De ce este împinsă în față restructurarea instituțiilor politice
Biroul permanent al Camerei Deputaților a adoptat miercuri, 29 ianuarie, memorandumul pentru reducerea numărului de angajați de la Camera Deputaților. Astfel, aproximativ 240 de angajați ar urma să fie disponibilizați, conform estimărilor, iar o serie de cheltuieli ar urma să fie reduse, pe modelul restructurării adoptate la Senat, din inițiativa lui Ilie Bolojan.